朝阳斋前桃李树, 手栽清荫接比邻。 明年此地看花发, 愁向东风忆故人。
主家阴洞细烟雾, 留客夏簟清琅玕.春酒杯浓琥珀薄, 冰浆碗碧玛瑙寒。 误疑茅堂过江麓, 已入风磴霾云端。 自是秦楼压郑谷, 时闻杂佩声珊珊。
春江潋潋清且急, 春雨濛濛密复疏。 一曲狂歌两行泪, 送君兼寄故乡书。
五百首新诗, 缄封寄去时。 只凭夫子鉴, 不要俗人知。 火鼠重收布, 冰蚕乍吐丝。 直须天上手, 裁作领巾披。